Giovanni Cagliero

miniatura
Giovanni Cagliero a l'era nassù a Castelneuv d'Ast l'11 ëd gené dël 1838 e a l'é mòrt a Roma ël 28 ëd fërvé dël 1926.
A l'é stàit missionari an Mérica (vers la qual a l'era partì ant ël 1875) e prim cardinal salesian.

La produssion musical
A l'avìa aprofondì soe conossense musicaj da Don Bòsch e dal magìster Cerutti e a l'é stàit ëdcò compositor ëd na mëssa ëd sepoltura a tre vos, dovrà a la sepoltura ëd Carl Albert.
Àutre soe composission sacre a son: na mëssa a quatr vos, na cita mëssa dla santa anfansia, doe arcòlte ëd Tantum ergo, un Te Deum, ël Quasi arcus a quatr vos, ël Regina coeli, l'Hac nocte e neuv pastoraj për òrgo.
Antra soe mùsiche profan-e, a l'é stàit autor ëd set romanze (a vorìa fene dódes ma a l'é nen rivaje) ch'a l'han arseivù ëdcò l'amirassion ëd Giuseppe Verdi.

Apress ël motu proprio për l'arforma dla mùsica sacra Inter sollicitudines ëd Pio X, Cagliero a l'avìa sërcà d'adatesse; an riussendie nen, a l'ha preferì chité ëd compon-e.

Cagliero, Giovanni